open-index/open-wikipedia-markdown huggingface dataset:
ג'ו שוורץ

**ג'ון ג'. ה. "ג'ו" שוורץ** (באנגלית: **John J. H. "Joe" Schwarz**; נולד ב-15 בנובמבר 1937) הוא פוליטיקאי לשעבר ורופא אמריקאי, שכיהן כחבר בית הנבחרים של ארצות הברית מטעם מחוז הקונגרס השביעי של מדינת מישיגן בשנים 2005–2007. שוורץ נבחר אל הקונגרס של ארצות הברית בבחירות 2004 מטעם המפלגה הרפובליקנית, ופרש לאחר תקופת כהונה אחת בלבד בקונגרס ה-109.

## ביוגרפיה
שוורץ נולד וגדל בעיר באטל קריק שבדרום מישיגן, לאחר שמשפחתו עברה לשם בשנת 1935 כדי שאביו יוכל לעבוד כרופא בבית חולים של מִנְהָל החיילים המשוחררים. יש לו שני אחים גדולים, פרנק וג'נט. שוורץ למד בבית הספר היסודי פרמונט, בחטיבת הביניים וו. ק. קלוג ולבסוף השלים את לימודיו התיכוניים בתיכון המרכזי של באטל קריק. בצעירותו שיחק בקבוצות הבייסבול והפוטבול של התיכון, כמו גם היה חבר בנבחרת השחייה. ב-1959 השלים באוניברסיטת מישיגן לימודי תואר ראשון בהיסטוריה, שם הוסיף לשחק ב-1956 כשחקן פוטבול בעמדת הסנטר. בשנת 1964 סיים את לימודיו בבית הספר לרפואה של אוניברסיטת וויין. 

בשנת 1974 שב שוורץ לעיר הולדתו באטל קריק יחד עם משפחתו, ומאז עסק ברפואת אף אוזן גרון בקליניקה פרטית. בהווה הוא רופא במרכז לבריאות המשפחה בבאטל קריק, מרכז בריאות בבעלות הממשלה הפדרלית של ארצות הברית. כמו כן, הוא גם עמית בחֶבֵר הכירוגים האמריקאים. רעייתו הראשונה, אן, נפטרה ב-1990, ומאשתו השנייה התגרש. במשך חמש שנים שירת בדרום-מזרח אסיה, תחילה עם כוחות צי ארצות הברית בווייטנאם כעוזר נספח ימי באינדונזיה, ולאחר מכן לצד סוכני ה-CIA בלאוס. בהמשך קריירתו הפוליטית היה חבר במועצת העירייה של באטל קריק, ובין השנים 1979–1986 היה ראש העיר. מ-1987 עד 2002 היה חבר הסנאט המדינתי של מישיגן, ובשנים 1993–2002 היה הנשיא הזמני של הסנאט.

בנובמבר 2004 נבחר שוורץ אל בית הנבחרים של ארצות הברית כנציג מחוז הקונגרס השביעי של מישיגן. הוא הושבע לתפקידו בראשית ינואר 2005. בשנת 2006 הצביע שוורץ נגד "תיקון הנישואין הפדרלי", שאסר על כל מדינה להכיר באופן חוקי בנישואים של בני-זוג מאותו המין. שוורץ נחשב לרפובליקני מתון שתמך בזכויות הפלה ובמחקר של תאי גזע עובריים. הוא פרש לאחר תקופת כהונה אחת, ולא התמודד מחדש ב-2006.

שוורץ המשיך בפעילות ציבורית לאחר שירותו בגבעת הקפיטול. ברמה המדינתית מונה שוורץ לוועדת הייעוץ הפיננסי לשעת חירום של מושלת מישיגן ג'ניפר גרנהולם. ברמה הלאומית, מונה שוורץ על ידימזכיר ההגנה של ארצות הברית רוברט גייטס לשבת בפאנל העצמאי לחקירת התנאים במרכז הרפואי הצבאי הלאומי וולטר ריד שבוושינגטון הבירה. שוורץ מונה מחדש בפברואר 2007 לחבר הנאמנים של מכון אלטארום, תפקיד אותו מילא טרם כהונתו בקונגרס. הוא קיבל גם תפקיד הוראה בבית הספר למדיניות ציבורית של אוניברסיטת מישיגן. ב-16 ביוני 2014 הביע שוורץ תמיכה רשמית בנישואים חד-מיניים.

## קישורים חיצוניים

* 

## הערות שוליים

קטגוריה:אמריקאים ילידי מישיגן
קטגוריה:בוגרי אוניברסיטת מישיגן
קטגוריה:בוגרי אוניברסיטת המדינה של ויין
קטגוריה:סגל אוניברסיטת מישיגן
קטגוריה:רופאים אמריקאים
קטגוריה:ראשי עיריות במישיגן
קטגוריה:חברי בית המחוקקים של מישיגן
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית ממישיגן
קטגוריה:אמריקאים שנולדו ב-1937
רכסי פינגר

**רכסי פינגר** (באנגלית: **Finger Ridges**) הם מספר רכסים ומצוקי סלע בולטים, שאינם מכוסים קרח, בחלק הצפון-מערבי של הרי קוק, באזור ארץ אואטס שבאנטארקטיקה.

אורכם הכולל של הרכסים 24 קילומטרים, בכיוון מזרח-מערב.

אורכם של הרכסים הבודדים בין 2 ל-4 קילומטרים.

הרכס המרכזי (המכוסה קרח) הוא הגבוה ברכסים, והרכסים הקצרים יותר משתרעים לכיוון צפון ממנו.

## היסטוריה
### גילוי ומיפוי הרכסים

ההרים מופו לראשונה במלואם על ידי הסקר הגאולוגי של ארצות הברית באמצעות טלורומטר ותצלומי אוויר שצולמו על ידי צי ארצות הברית בין השנים 1963–1959.

### מקור השם

שמם של ההרים ניתן להם בשנת 1965 על ידי הוועדה המייעצת לשמות אנטארקטיים.

השם הוא תיאורי.

מראה הרכסים, בתצלומי האוויר, כאצבעות הפונות צפונה מהרכס המרכז.

## קישורים חיצוניים
* רכסי פינגר באתר הסקר הגאולוגי של ארצות הברית
* רכסי פינגר באתר הגאזט האנטארקטי של ממשלת ניו זילנד
* רכסי פינגר באתר הגאזט האנטארקטי של ממשלת אוסטרליה
* רכסי פינגר באתר הגאזט האנטארקטי המשווה SCAR של ממשלת אוסטרליה

## הערות שוליים

פינגק
ג'ו רגלנד

**ג'וזף אלכסנדר רגלנד** (באנגלית: **Joseph Alexander Ragland**; נולד ב-28 בנובמבר 1989) הוא כדורסלן אמריקאי-ליברי, המשחק בעמדת הרכז במכבי רעננה.

## קריירת מכללות
לאחר שלמד ושיחק בתיכון בווסט ספרינגפילד, עבר רגלנד למכללת נורת' פלייט. בעונתו האחרונה במכללה נבחר לחמישיית העונה של הליגה והעמיד ממוצעים של 18.4 נקודות למשחק ב-56 אחוזים מהשדה. רגלנד סיים את הקריירה שלו במכללה כקלע המוביל בכל הזמנים של המכללה עם 1,286 נקודות, עם ממוצעים של 19.5 נקודות ו-3.1 אסיסטים למשחק.

בעקבות יכולותיו המרשימות במכללת נורת' פלייט, הוצע לרגלנד מלגה באוניברסיטת המדינה של ויצ'יטה. בעונתו הראשונה במכללה והשלישית בקריירת המכללות, הוא פתח ב-19 משחקים והוביל את הקבוצה באסיסטים. כבר בעונתו הראשונה הצליח לזכות עם המכללה באליפות. רגלנד רשם את שיא הקריירה שלו מול אוניברסיטת נבדה בלאס וגאס עם 31 נקודות כשהוא קולע 8 שלשות. בעונתו האחרונה, הוא העמיד ממוצעים של 13.4 נקודות למשחק. בעקבות יכולתו נבחר רגלנד לחמישייה הראשונה של המחוז. בסך הכל בשתי העונות שלו במכללה, רגלנד שיחק ב-69 משחקים והעמיד ממוצעים של 10 נקודות, 3 אסיסטים ו-2.3 ריבאונדים למשחק.

## קריירה מקצועית
בשנת 2012, לאחר שלא נבחר בדראפט ה-NBA, הצטרף רגלנד לגולדן סטייט ווריורס במסגרת ליגת הקיץ של ה-NBA. אף על פי שבכל חמשת המשחקים בהם שותף הוא לא הפסיד, הוא לא הצליח להשיג חוזה.

בשנת 2012, חתם רגלנד לשנתיים במורסיה מהליגה הספרדית. בתום העונה, לאחר שהצליח להשאיר את הקבוצה בליגה, עבר רגלנד לפלקנסטרו קאנטו אשר בדיוק שיחקה בפלייאוף הליגה האיטלקית. רגלנד היה אחד הגורמים המשמעותיים בעלייתה של קאנטו לחצי הגמר.

ביולי 2013, האריך רגלנד את חוזהו לעונה נוספת בקאנטו. רגלנד פתח בכל משחקיו בקבוצה, ותרם רבות הן בליגה והן ביורוקאפ, שם נבחר למשחק האולסטאר ולשחקן המצטיין של המחזור הרביעי.

יכולתו הטובה בקבוצה משכה את העיניים של אולימפיה מילאנו, במיוחד לאחר שקלע מולם באפריל 2014 שיא עונתי של 27 נקודות. ביולי 2014 הוא חתם בקבוצה לשנתיים, אך בתום עונה אחת בלבד הוא עזב.

ב-29 ביולי 2015, חתם רגלנד לעונה בפינאר קרשיאקה מהליגה הטורקית. ב-9 בדצמבר אותה שנה הוא עזב את קרשיאקה וחזר לאיטליה כדי לחתום עד תום העונה באבלינו. ב-15 ביוני 2016, האריך רגלנד את חוזהו בקבוצה לעונה נוספת.

ב-21 ביולי 2017, חתם רגלנד לשנתיים לוקומוטיב קובאן מהליגה הרוסית.

ב-10 באוגוסט 2018, חתם רגלנד בהכוכב האדום בלגרד מהליגה הסרבית, לעונה עם אפשרות לעונה נוספת.

ב-19 ביולי 2019, חתם רגלנד לעונה בדרושפאקה, אך בעקבות פציעה אינו שותף באף משחק בקבוצה. ב-12 בדצמבר אותה שנה, הוא חזר לאיטליה ולקדנציה שנייה בפלקנסטרו קאנטו.

ב-31 ביולי 2020, חתם רגלנד בהפועל אילת מהליגה הישראלית.

ב-21 ביולי 2021, חתם רגלנד בהפועל חולון.

ב-19 ביוני 2024 חתם רגלנד בהפועל תל אביב.

## תארים

; הפועל חולון

* אליפויות (1): 2021/2022

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של ויצ'יטה
קטגוריה:כדורסלני מורסיה
קטגוריה:כדורסלני אולימפיה מילאנו
קטגוריה:כדורסלני פינאר קרשיאקה
קטגוריה:כדורסלני אבלינו
קטגוריה:כדורסלני לוקומוטיב קובאן
קטגוריה:כדורסלני הכוכב האדום בלגרד
קטגוריה:כדורסלני הפועל אילת
קטגוריה:כדורסלני הפועל חולון
קטגוריה:אמריקאים שנולדו ב-1989
קטגוריה:זוכה השחקן המצטיין בגמר ליגת העל בכדורסל
מרכז העסקים הראשי של מלבורן

280px|ממוזער|מרכז העסקים הראשי של מלבורן
**מרכז העסקים הראשי של מלבורן** (באנגלית: **Melbourne city centre**), אשר מכונה גם "The CBD" או "The City", הוא אזור מרכז העסקים הראשי (CBD) של העיר מלבורן שבאוסטרליה. אזור זה, המשתרע על פני כ-1.79 קמ"ר, וכלל כ-54,941 אלף תושבים, נכון ל-2021. מרכז העסקים הראשי ממוקם במרכז הודל גריד, החלק העתיק ביותר של העיר שהוקם בשנת 1837.

מרכז העסקים הראשי הוא ליבת האזור המטרופוליני של מלבורן רבתי, והוא  מרכזי באוסטרליה ובאזור אסיה-פסיפיק.
באזור זה נמצאים חמישה מתוך ששת המבנים הגבוהים ביותר באוסטרליה.

זהו האזור המתויר ביותר במלבורן אשר כולל את רוב אטרקציות התיירות של העיר ואת מרכז סצנת חיי הלילה של העיר. האטרקציות כוללות רבות מ המפורסמות של העיר, את השילוב הייחודי של אדריכלות עכשווית ו, , , הגלריה הלאומית של ויקטוריה,  (SLV),  וכיכר הפדרציה. הוא מכיל את , מרכז רשת הרכבות המטרופולינית של מלבורן, ואת נתיב החשמלית העמוס ביותר בעולם לאורך .

## קישורים חיצוניים

## הערות שוליים

מלבורן
קטגוריה:מלבורן
A Kind of Magic (שיר)

"**A Kind of Magic**" (בעברית: "**סוג של קסם**") הוא סינגל של להקת הרוק הבריטית קווין, מתוך האלבום *[[A Kind of Magic]]*. השיר נכתב על ידי מתופף הלהקה, רוג'ר טיילור, לסרט איש הנצח. הסינגל הגיע למקום הראשון בספרד וארגנטינה, למקום השלישי במצעד הסינגלים בבריטניה, לעשירייה הראשונה במספר מדינות אירופה ולמקום ה-42 בארצות הברית. השיר נכלל גם באלבומי האוסף של הלהקה, Greatest Hits II ו-Classic Queen.

## הקלטה
רוג'ר טיילור כתב את השיר לסרט איש הנצח. בריאן מיי תיאר את הגרסה המקורית כ"סוחפת וכבדה למדי". עבור גרסת האלבום, פרדי מרקיורי יצר לחן בס חדש, הוסיף הפסקות אינסטרומנטליות ושינה את סדר השיר. מרקיורי ודייוויד ריצ'רדס הפיקו את גרסת האלבום.

## מיקומי שיא

## קישורים חיצוניים

## הערות שוליים

קטגוריה:שירי קווין
קטגוריה:שירים באנגלית
קטגוריה:שירי סינת'-פופ
קטגוריה:שירים שנכתבו על ידי רוג'ר טיילור
קטגוריה:וידאו קליפים מונפשים
קטגוריה:סינגלים שהגיעו למקום הראשון בספרד
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
קטגוריה:שירים על קסמים
ניקולאי לבניקוב

**ניקולאי לבניקוב** (ברוסית: **Николай Владиславович Левников**; נולד ב-15 במאי 1956, פינסק) הוא שופט כדורגל מקצועי ברוסיה, בעבר כדורגלן.

## ביוגרפיה
ניקולאי לבניקוב נולד בפינסק אז בבלארוס הסובייטית, כיום בבלארוס.

בשנת 1984 הוא החל להיות שופט במשחקי אליפות ברית המועצות בכדורגל. בשנת 1991 הוא לראשונה היה שופט בתחרות בינלאומית - באליפות אירופה לנוער.

בשנת 1996 הוא היה שופט ביורו 1996. בשנת 1998 הוא הגיע למונדיאל, אך לאחר משחק בודד ברזיל-מרוקו לא קיבל מינוי למשחקים נוספים.

בסך הכל ניקולאי לבניקוב היה שופט ב-71 משחקים בינלאומיים וב-155 משחקים של אליפות ברית המועצות ואליפות רוסיה בכדורגל.

בשנת 2001 הוא התמנה ל"מפקח פיפ"א" ובהיותו בתפקיד זה השתתף ביורו 2004 ומונדיאל 2006.

בשנים 2001–2006 לבניקוב היה נשיא איגוד שופטי הכדורגל הרוסית. הוא פוטר מתפקיד זה על ידי ויטאלי מוטקו.

ניקולאי לבניקוב ממשיך בפעילותו בתחום הכדורגל ומנהל "אקדמיה לשיפוט ספורטיבי" בסנקט פטרבורג.

בנו קיריל לבניקוב, לאחר קריירה של כדורגלן גם הוא פנה לתחום השיפוט.

## קישורים חיצוניים

* ניקולאי לבניקוב, באתר World Referee

קטגוריה:שופטי כדורגל רוסים
קטגוריה:רוסים ממוצא בלארוסי
קטגוריה:פינסק: אישים
קטגוריה:רוסים שנולדו ב-1956
דרבי זניט

**דרבי זניט** (ברוסית: **Зенитовское дерби**) הוא הכינוי הנפוץ ליריבות הכדורעף בין שני מועדוני "זניט" של סנקט פטרבורג וקאזאן. הדרבי מתייחס ליריבות הקיימת בין מועדוני הכדורעף זניט קאזאן הטטארית וזניט סנקט פטרבורג והיא אחת היריבויות המתוחות בענף הכדורעף ברוסיה.

## השוואה

### תארים והישגים

### השוואת תארים

## רקע
זניט קאזאן נוסדה בשנת 2000 ועד 2022 הייתה אלופת רוסיה עשר פעמים, זכתה בגביע הרוסי ובליגת האלופות והוא המועדון החזק ביותר במדינה. בעוד זניט סנקט פטרבורג נוסדה בשנת 2017, העפילה לגמר הגביע הרוסי מספר פעמים וגמר גביע CEV האירופי, אך טרם השיגה תואר לאומי.

בעיתונות הספורט הרוסית, המפגש הוכתר כאחת היריבויות העיקריות בענף. בעיקר לאור העובדה כי שתיהן ממומנות על ידי תאגיד גזפרום, אך בעוד זניט סנקט פטרבורג ממומנת ישירות על ידי התאגיד, זניט קאזאן ממומנת על ידי חברת הבת שלה בטטרסטן, גזפרום טרנסגז קאזאן.

## היסטוריה
זניט קאזאן הייתה במשך שנים הקבוצה הדומיננטית ביותר בליגת העל הרוסית בכדורעף עם למעלה מ־10 זכיות באליפות הלאומית ומספר זכיות בליגת האלופות בכדורעף. ב־2017 הוקמה זניט סנקט פטרבורג והשתיים החלו להתחרות זו עם זו, כשהמפגש הראשון ביניהן נערך ב־28 באוגוסט 2017 ב.

בהמשך, השתיים נפגשו פעמיים בגמר הגביע הרוסי בכדורעף והיריבות ביניהן העמיקה, כאשר בסך הכל נפגשו 9 פעמים. המאזן נוטה בבירור לטובת קאזאן עם יותר ניצחונות. בעונת 2020 זניט סנקט פטרבורג ניצחה את קאזאן בחצי גמר הגביע ולאחר מכן גברה עליה גם במחזור 19 באליפות, תוך מיצובה כאחת מקבוצות הכדורעף החזקות ברוסיה.

השתיים נפגשו פעמיים גם בגמר הליגה, בעונת 2017/18 (כשקאזאן ניצחה) ובעונת 2024/25. בשתי הפעמים ניצחה זניט קאזאן.

## אולמי הקבוצות




עד 2010 זניט קאזאן אירחה את משחקי הבית באולמות שונים ברחבי קאזאן. ב־2011 נחנך מרכז כדורעף 'סנקט פטרבורג' בעיר ומאז הוא משמש כאולמה הביתי.

בשנת הקמתה זניט סנקט פטרבורג אירחה את משחקיה באקדמיה על שם פלאטונוב בסנקט פטרבורג. לאחר מכן עברה לארח בהיכל סיבור ארנה.

## ראו גם
*דרבי ערי הבירה (רוסיה)
**היריבות בין זניט סנקט פטרבורג לבין ספרטק מוסקבה
**היריבות בין זניט סנקט פטרבורג לבין צסק"א מוסקבה

## קישורים חיצוניים
*
*

## הערות שוליים

קטגוריה:משחקי דרבי ברוסיה
דרבי זניט
קטגוריה:קאזאן: ספורט
קטגוריה:סנקט פטרבורג: ספורט
קלוג'רו מארונה

**קלוג'רו מארונה** (באיטלקית: **Calogero Marrone**; 12 במאי 1889 – 15 בפברואר 1945) היה עובד ציבור איטלקי אשר שימש כמנהל לשכת רישום האוכלוסין בעיריית וארזה שבלומברדיה בתקופת שלטונו של מוסוליני והנפיק מסמכים כוזבים ליהודים ולמתנגדי משטר בתקופת השואה. נעצר בעקבות הלשנה ונפטר במחנה הריכוז דכאו. על מעשיו ההירואיים הוכר על ידי יד ושם כחסיד אומות העולם.

## ביוגרפיה
ממוזער|מארונה עם משפחתו
מארונה נולד בפווארה שבסיציליה. הוא לחם כסמל במלחמת העולם הראשונה ואז הפך למזכיר המקומי של איגוד הווטרנים בעיר הולדתו. כאשר השתלט בניטו מוסוליני על השלטון, מארונה סירב להיות חבר במפלגה הפשיסטית הלאומית והוכנס לכמה חודשים לכלא. בשנת 1931 מצא עבודה בעיריית וארזה, ועבר לצפון איטליה יחד עם אשתו ג'וזפינה וארבעת הילדים פיליפינה, סלבטורה, דינה ודומניקו.

בווארזה התקדם לאחר שנים מספר לניהול לשכת רישום האוכלוסין המקומית, כשהוא ממונה על 12 עובדים. במקביל היה חבר בתא מחתרתי בשם . מתוך התנגדותו למשטר הפשיסטי, ניצל את תפקידו והנפיק תעודות רשמיות בזהות בדוויה למאות יהודים ואנטי-פשיסטים, שאפשרו להם לחיות בביטחון או להימלט מאיטליה לשווייץ הנייטרלית. בעקבות הלשנה לשלטונות, נעצר ב-7 בינואר 1944 באשמת שיתוף פעולה עם תנועת ההתנגדות, סיוע ליהודים להימלט, והפרת חובות המשרד והמודיעין מול ועדת השחרור הלאומית – כשדי היה בכל אחת מהאשמות הללו להביא להוצאתו להורג על ידי כיתת יורים.

קלוג'רו מארונה הושעה מעבודתו כבר ב-1 בינואר, וב-4 בינואר הוא הוזהר על ידי דון לואיג'י לוקאטלי, כומר שהיה קשור למחתרת, כי האס אס עומד לעצור אותו. למרות זאת לא ניסה לברוח, משום שהוא הבטיח לפודסטה דומניקו קסטלטי כי ישתף פעולה בחקירות הנוגעות אליו, בעיקר כדי להגן על משפחתו מפני תגמול. הוא נעצר ועונה בבתי כלא רבים, אך לא גילה דבר. הוא נשלח למחנה הריכוז בולצאנו, ובסופו של דבר הועבר לדכאו ושם נפטר ב־15 בפברואר 1945 מטיפוס.

בשנת 2012 הוכר כחסיד אומות העולם.

## לקריאה נוספת

## קישורים חיצוניים

* 

## הערות שוליים

קטגוריה:אנשי צבא איטלקים במלחמת העולם הראשונה
קטגוריה:איטלקים חסידי אומות העולם
קטגוריה:נספים במחנה הריכוז דכאו
קטגוריה:חסידי אומות העולם שנרצחו
קטגוריה:מצילים בשואה: איטליה
קטגוריה:איטלקים שנולדו ב-1889
קטגוריה:איטלקים שנפטרו ב-1945
לאון פול

**לאון פול** (באנגלית: **Leon Pole**; 28 ביוני 1871 – 31 בדצמבר 1951) היה אמן אוסטרלי, שהיה קשור לאסכולת היידלברג, הידועה גם בשם האימפרסיוניזם האוסטרלי.

## ביוגרפיה
פול נולד באדלייד, דרום אוסטרליה, ועבר למלבורן. שם בין השנים 1888 - 1892 למד אצל פרידריק מק'קבין בגלריה הלאומית של בית הספר לאמנות בוויקטוריה. בעודו סטודנט, הצטרף פול לארתור סטריטון, צ'ארלס קונדר, טום רוברטס וחברים אחרים מאסכולת היידלברג במחנה האמנים שלהם באיילמונט, היידלברג.  בשנת 1890 הצטרף פול לוולטר ווית'רס בשארטיסוויל, שם שהה מספר שנים. 

הציור הידוע ביותר של פול "מכבסת בכפר" (1891), מתאר כובסת ושתי בנותיה החולפות על פני משטחי דשא בטמפלסטו כשברקע עמק יארה מואר השמש, ומראה את ההשפעה הניכרת של ציירי היידלברג הליריים של סטריטון.

מבקר האמנות הרולד הרברט סקר את "מכבסת בכפר" בשנת 1932 וכינה אותה "תמונה מקסימה ומעניינת מאוד", ואמר כי היא "בעלת איכות ציור מלאה באהבה, ועדינות צבע מאוד נעימה, אין בוטות, פשוט כנות פשוטה." בהמשך השווה את הציור ליצירתו של אמן היידלברג דייוויד דייוויס. הציור נמכר במכירה פומבית בשנת 1987 תמורת 210,000 דולר, ונחשב למחיר גבוה ליצירה של אומן אוסטרלי לא ידוע יחסית.  הוא נמצא כעת באוסף הגלריה הלאומית של ויקטוריה.

פול היה צייר קיר מוערך, וקריקטוריסט ולצד אמנים כמו מקס מלדרום והאחים ליונל ונורמן לינדזי, היווה חלק מקבוצה בוהמיינית במלבורן המכונה "מועדון הקניבל". 

לקראת פתיחת הפרלמנט הראשון באוסטרליה בשנת 1901 בבניין התערוכה המלכותי במלבורן, פול, בשיתוף פעולה עם שלושה אמנים אחרים, צייר ציורי קיר גדולים של נערות אלגוריות ברחבי המקום שנותרו עד היום.

## קישורים חיצוניים

## הערות שוליים

קטגוריה:ציירים אוסטרלים
קטגוריה:אוסטרלים שנולדו במאה ה-19
קטגוריה:נפטרים ב-1951
ת'דאה גרהם

**ת'דאה גרהם** (באנגלית: **Thaddea Graham**; נולדה ב-29 במרץ 1997) היא שחקנית צפון אירית ילידת הרפובליקה העממית של סין.

## ביוגרפיה
גרהם אומצה מבית יתומים בצ'אנגשה, סין לאחר שמלאה לה שנה. היא גדלה במחוז דאון בצפון אירלנד. היא הייתה אחת מהילדים הראשונים שאומצו מחו"ל בצפון אירלנד. היא למדה בבית הספר היסודי קילינצ'י בקילינצ'י ומאוחר יותר בבית הספר "קולג'ייט בלומפילד" בבלפסט. גרהם סיימה תואר ראשון במשחק מבית הספר לחינוך לאמנויות בלונדון בשנת 2018.

## פילמוגרפיה

## תיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה צפון איריות
קטגוריה:שחקניות תיאטרון צפון איריות
קטגוריה:בוגרות אוניברסיטאות ומכללות בממלכה המאוחדת
קטגוריה:מהגרות לממלכה המאוחדת
קטגוריה:בריטיות שנולדו ב-1997
קטגוריה:בריטים שנולדו ב-1997
דרלינג הרבור

280px|ממוזער|דרלינג הרבור, 2019
**דרלינג הרבור** (באנגלית: **Darling Harbour**) הוא אזור בעיר סידני שבאוסטרליה, הכולל מתחם נופש ומדרחוב גדול אשר הממוקם בפאתי אזור העסקים הראשי של סידני.

## אטרקציות תיירות בולטות בדרלינג הרבור
בדרלינג הארבור נמצאים מספר מתקנים ואטרקציות ציבוריות מרכזיות בהן:
* מרכז הקניות הרבורסייד
* רציף קוקל ביי (אשר כולל מסעדות, ברים, ואת אחד ממועדוני הלילה הגדולים באוסטרליה)
* תיאטרון IMAX
* פארק טומבולונג
* המוזיאון הימי הלאומי של אוסטרליה
* האקווריום של סידני
* מוזיאון מאדאם טוסו
* עולם חיות הבר של סידני
* מרכז האבוריג'ינים
* מרכז הכנסים הבינלאומי של סידני
* שוק הדגים
* הטיילת של דרלינג הרבור

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סידני: גאוגרפיה
קטגוריה:אטרקציות תיירותיות
המרכז הגאה מונגוליה

**המרכז הגאה מונגוליה** (במונגולית: **ЛГБТ төв**; באנגלית: **LGBT Centre Mongolia**) הוא ארגון שנוסד ב-2007 והמטה הראשי שלו נמצא באולן בטור. לאחר מאבק משפטי, הוא הוכר רשמית ב-2009. לאחר ההכרה, הארגון הגיש דוחות לאו"ם שגרמו לממשלת מונגוליה לשנות את חוק העונשין שלה. המרכז תומך בזכויות להט"ב במונגוליה , ומארגן מצעד גאווה שנתי מאז 2013.

המרכז הגאה מונגוליה קיבל את פרס פליפה דה סוזה של OutRight Action International ב-2011. נציגיו נסעו לניו יורק בשביל לקבל את הפרס והצליחו ליצור קשר עם מספר ארגוני מימון, כמו Open Society Foundations .

## קישורים חיצוניים
* 

## הערות שוליים

קטגוריה:מונגוליה: פוליטיקה
קטגוריה:ארגוני להט"ב
קטגוריה:מקומות מפגש של להט"בים
סעיף 365 לחוק העונשין של סרי לנקה

**סעיף 365 לחוק העונשין של סרי לנקה** מפליל "יחסי גומלין בניגוד לסדר הטבע", כאשר הכוונה לפעילות מינית לא "טבעית", וקובע עונש של עד עשר שנות מאסר.

סעיף זה לקוח מתוך החוק הבריטי הישן, שבו הפלילו  יחסי מין הומוסקסואליים. עם זאת, החוק אינו נאכף בפועל. מחלקת המשפטים של ארצות הברית כתב כי , וכי הדיווחים שאנשים לא הורשעו עד היום למרות .

הסעיף, כפי שהוא קיים כיום, תואר כסעיף מפלה, ולא נאכף בפועל, והוא נחשב כבלתי ניתן לאכיפה במערכת המשפט. בית המשפט העליון חלק על דעה זאת, שאף על פי שהחוק אכן דן במין הומוסקסואלי, יחסי מין בהסכמה אינם מצדיקים עונש.

שלא כמו בהודו או בארצות הברית, לבית המשפט העליון של סרי לנקה אין הכוח לתקן את החוק, הוא יכול רק לפרש את החוק. לכן, לא ייתכן שבית המשפט העליון יכול היה לבטל את החוק, אף שמספר פעילים קבעו כי על בית המשפט להשתמש בכוחות הקיימים בצורה יעילה יותר, בשביל להגן על אנשים שקיימו יחסי מין הומוסקסואליים.

בית המשפט העליון של סרי לנקה  פסק כי לא ניתן לאכוף את הסעיף, וגם הממשלה הסוציאליסטית של ראג'פקסה וגם הממשלה השמרנית של סיריסנה הצהירו כי: .

אף על פי שהסעיף בפועל לא נאכף, שכן מאבק באפליה בבתי משפט מחייב את הנפגעים להצהיר בגלוי על ההומוסקסואליות שלהם (או לקשר את עצמם לנטיות מיניות אחרות), הקורבנות, לעיתים קרובות, לא נלחמים על הטרדות המשטרה שהם עשויים להתמודד איתם בחייהם האישיים כתוצאה מאאוטינג עצמי.

## היסטוריה
סעיף 365א לחוק העונשין של סרי לנקה מתוארך לחוק העונשין הקולוניאלי שהוטמע בתקופת ציילון הבריטית. חוק העונשין של סרי לנקה נחקק ב-1883 באמצעות פקודה מס' 2 של 1883. הסעיף כלל רק יחסי מין הומוסקסואליים עד ל-1995. באותה שנה, הסעיף כלל גם יחסי מין לסביים.

השר לענייני חוקה, ג. ל. פייריס , ניסה לבטל את הסעיף ב-1995, אך ללא כל הצלחה מפני שמספר מחוקקים טענו כי יחסי מין לסביים אינם מופללים על ידי הסעיף הקיים. כתוצאה מכך, הסעיף קבע כי העונש המקסימלי ליחסי מין לסביים הוא 12 שנים.

### פסקי דין של בית המשפט העליון
החוקה של סרי לנקה אוסרת על בית המשפט העליון למחוק כל סעיף מחוקיה מאחר שהחוקה אינה מעניקה לבית המשפט העליון את סמכות הביקורת השיפוטית. בנוסף, החוקה קובעת כי: .

## הערות שוליים

קטגוריה:סרי לנקה: חוק ומשפט
קטגוריה:להט"ב: היסטוריה
קטגוריה:סרי לנקה: היסטוריה
קטגוריה:סעיפים לחוק
פולקסווגן טאיגו

**פולקסווגן טאיגו** (באנגלית: **Volkswagen Taigo**) היא מכונית קומפקטית במרכב קרוסאובר קופה, בעלת חמישה מקומות ישיבה, שמיוצרת על ידי פולקסווגן משנת 2020. היא הוצגה לברזיל תחת השם פולקסווגן ניבוס במאי 2020, וב-28 ביולי 2021 הוצגה לשאר העולם (בעיקר לאירופה) תחת השם פולקסווגן טאיגו.

במבחן הבטיחות שערך היורו NCAP קיבלה הטאיגו מקסימום של חמישה כוכבי בטיחות.

## מפרט טכני

### פולקסווגן ניבוס
הניבוס משווקת בברזיל עם שני מנועי בנזין בנפחי 1.0 ליטר טורבו המספק כ-95 או 110 כ"ס, 1.5 ליטר טורבו המספק כ-150 כ"ס. המנועים משווקים עם תיבת הילוכים ידנית בעלת שישה הילוכים או תיבת הילוכים כפולת מצמדים בעלת שבעה הילוכים.

### פולקסווגן טאיגו
הטאיגו משווק עם מנוע בנזין בנפח 1.0 ליטר טורבו המספק כ-118 כ"ס או 130 כ"ס. המנוע משווק עם תיבת הילוכים אוטומטית בעלת שישה הילוכים.

## גלריה

קובץ:2021 Volkswagen Nivus Highline front view (Colombia) 02.png|פולקסווגן ניבוס - מבט קדמי
קובץ:2021 Volkswagen Nivus Highline rear view (Colombia).png|פולקסווגן ניבוס - מבט אחורי
קובץ:Volkswagen Nivus Highline (Brazil) interior.png|פולקסווגן ניבוס - מבט לתא הנוסעים


## קישורים חיצוניים

* 
* 
## הערות שוליים

ניבוס
קטגוריה:דגמי מכוניות שהושקו ב-2020
קטגוריה:כלי רכב המיוצרים בברזיל
קטגוריה:דגמי מכוניות שהושקו ב-2021
קטגוריה:מכוניות קופה
קטגוריה:קרוסאובר
קטגוריה:כלי רכב המיוצרים בספרד
BAIC Group

**BAIC Group** (שם מלא באנגלית: **Beijing Automotive Industry Holding Co**) היא אחת מ-5 יצרני הרכב הגדולים בסין ובסיסה בבייג'ינג. החברה נמצאת בבעלות ממשלתית. בשנת 2014 במפעלי הקבוצה נבנו מעל ל-2 מיליון מכוניות.

בשנת 1953 בבייג'ינג הוקם מפעל לייצור חלקי מכוניות שהחל משנת 1958 נקרא Beijing Automobile Works. בשנת 1984 החל ייצור מכוניות תוך שיתוף פעולה עם אמריקן מוטורס על ידי חברת בת Beijing Jeep Corporation. בשנת 2002 החלה לפעול חברת בת נוספת לייצור מכוניות יונדאי. בשנת 2013 החברה רכשה 70% של יצרן מיניבוסים Changhe.

החברה פועלת כיום במספר חבות בת עיקריות:
* BAIC Motor - נוסדה בשנת 2010 וממוקמת בבייגין ומתרכזת בייצור מכוניות נוסעים.
* Beijing Automobile Works - נוסדה בשנת 1953 בבייג'ינג ומתרכזת בייצור רכבי שטח אזרחים וצבאים, מיניבוסים ומשאיות.
* Foton Motor Group - נוסדה בשנת 1996 בבייגין. מייצרת אוטובוסים, רכבי שטח, משאיות וציוד חקלאי
* Changhe - נוסדה בשנת 1969 בצזינדנצ'ז'ן ומייצרת משאיות, מיניוואנים ומיניבוסים.
* BAIC Yinxiang - נוסדה בשנת 2010 בצ'ונגצ'ינג ומייצרת מכוניות נוסעים
* BAIC Group BluePark New Energy Technology - ייצור מכוניות חשמליות

## גלריה

קובץ:BAIC_BJ20_02.jpg|BAIC_BJ20
קובץ:Senova Zhixing 01 China 2019-03-14.jpg|Senova Zhixing
קובץ:Huansu S5 2 China 2017-03-22.jpg|Huansu S5
קובץ:Weiwang M60 01 China 2018-03-20.jpg|Weiwang M60
קובץ:Arcfox GT Race Edition Genf 2019 1Y7A5414.jpg|Arcfox GT Race
קובץ:Lite R300 001.jpg|BJEV Lite
קובץ:Foton K1 2.8 TD 2014 (12893977565).jpg|Foton K1
קובץ:Foton Auman GTL 1839.jpg|Foton Auman
קובץ:Changhe_A6_002_China_2018-03-20.jpg|Changhe A6
קובץ:BAW_Qishi_China_2017-03-28.jpg|BAW Qishi


## קישורים חיצוניים

* 

קטגוריה:יצרני רכב סיניים
פייטון סיבה

**פייטון סיבה** (באנגלית: **Peyton Siva**; נולד ב-24 באוקטובר 1990) הוא כדורסלן אמריקאי, המשחק באלבה ברלין מליגת העל הגרמנית ומהיורוליג.

## קריירה
### דטרויט פיסטונס
לאחר שנבחר במקום ה-56 בדראפט 2013 על ידי דטרויט פיסטונס חתם בקבוצה. ב-26 בדצמבר 2013 הפיסטונס שלחו את סיבה לפורט ויין מאד אנטס מליגת הפיתוח. ב-13 בינואר 2014 חזר סיבה לדטרויט למשך 18 ימים ואז חזר לפורט ויין מאד אנטס. ב-15 ביולי 2014 ויתרו הפיסטונס על סיבה בעבות ליגת הקיץ.

### אורלנדו מג'יק
ב-29 בספטמבר 2014 חתם סיבה באורלנדו מג'יק מליגת ה-NBA. יום אחר כך ויתרו המג'יק על סיבה לטובת קבוצת ליגת הפיתוח לייקלנד מג'יק.

### יובקזרטה באסקט
ב-12 באוגוסט 2015 חתם סיבה ביובקזרטה באסקט מליגת העל האיטלקית. סיבה הוביל את הליגה האיטלקית באסיסטים עם 6.5 למשחק.

### אלבה ברלין
ב-22 ביוני 2016 סיבה חתם באלבה ברלין. בעונתו הראשונה העמיד ממוצעים של: 11.3 נקודות, 6.3 אסיסטים ו-2.8 ריבאונדים (ביורוקאפ). בעונתו השנייה העמיד ממוצעים של: 11.8 נקודות, 5 אסיסטים, 2.7 ריבאונדים ו-1.3 חטיפות (ביורוקאפ). בעונתו השלישית שבאותה עונה זכתה הקבוצה ביורוקאפ, סיבה העמיד ממוצעים של: 15.2 נקודות, 7.9 אסיסטים ו-2.4 ריבאונדים (ביורוקאפ). בעונתו הרביעית באלבה ברלין ובעונתו הראשונה ביורוליג העמיד סיבה ממוצעים של: 9.3 נקודות, 5.2 אסיסטים ו-1.5 ריבאונדים (ביורוליג). בעונתו החמישית בקבוצה (העונה עונת 2020\2021 כך שיכול להיות שהנתונים לא מעודכנים) סיבה העמיד ממוצעים של: 9.6 נקודות, 4.8 אסיסטים, 2 ריבאונדים ו-1.2 חטיפות (ביורוליג).

## קישורים חיצוניים

קטגוריה:כדורסלני דטרויט פיסטונס
קטגוריה:כדורסלני פורט ויין מאד אנטס
קטגוריה:כדורסלני אורלנדו מג'יק
קטגוריה:כדורסלני לייקלנד מג'יק
קטגוריה:כדורסלני יובקזרטה באסקט
קטגוריה:כדורסלני אלבה ברלין
קטגוריה:כדורסלנים אמריקאים
קטגוריה:בחירות דראפט של דטרויט פיסטונס
קטגוריה:אמריקאים שנולדו ב-1990
לנקה רוטמן

**לֶנְקֶה רוטמן** (בהונגרית: **Rothman Lenke**; קישקונפלג'האזה, 23 במרץ 1929 – לידינגה, שוודיה 27 בנובמבר 2008) הייתה מורה, מאיירת, אמנית, סופרת יהודיה-שוודית ילידת הונגריה.

## קורות חיים
לנקה רוטמן נולדה במשפחה יהודית. במלחמת העולם השנייה גורשה למחנה ריכוז בגלל מוצאה היהודי. היא שרדה את השואה ונלקחה ישר לשוודיה לריפוי מחלתה הקשה מהמחנות. למדה אמנות בסטוקהולם וברוונה. בתחילה יצרה ציורים וגרפיקה ולאחר מכן פסיפסים, שטיחי קיר (מרבדי קיר אלה ארגה ב-Handarbetets Vänner Textil Art Association שהיא אגודת האומנות לטקסטיל בסטוקהולם). בשנת 1972 נולדו האיורים מעשה ידיה של רוטמן לשיריה של נלי זק"ש, משוררת זוכת פרס נובל. רוטמן הייתה חברה באקדמיה השוודית המלכותית לאמנויות יפות (Royal Swedish Academy of Fine Arts) מאז 1976. בשנים 1980–1981 יצרה תפאורה למחזה "פסחא" של יוהאן אוגוסט סטרינדברג עבור "התיאטרון המלכותי הלאומי של סטוקהולם". בשנת 1991 קיבלה את אות פרינס אויגן על שם הנסיך אויגן, דוכס נרקה (Prins Eugen av Sverige). משנות ה-80 של המאה ה-20 ואילך, בנוסף לציורי הפאנל, הקולאז'ים הפכו למרכזיים באמנותה. היא גם פרסמה כסופרת את מחשבותיה והגיגיה שהתמקדו באנשים. רוטמן חזרה לביקורים בהונגריה מאז 1986.

## ספריה
* איכות חיים, אהוס, 1980
* בסדר לא ניו יורק, אהוס, 1984 (תיעוד מצולם)
* רגן, סטוקהולם, 1989 (בעברית: גשם, 2005)
* שטיגן, 2001

## לקריאה נוספת
* עלון קישקונפלדיהאזה 26 במרץ 2009, עמוד 5 (שנתון 18)
* Artportal.hu
* http://www.eladomakonyvem.hu/antikvarium.php?id=54886%5B%5D

## קישורים חיצוניים

*לקסיקון ביוגרפי שוודי (*Magnus Jensner.* Lenke Rothman (באנגלית.). *Svenskt kvinnobiografiskt lexikon)*.
*
*לנקה רוטמן

קטגוריה:סופרות יהודיות הונגריות
קטגוריה:ניצולות השואה: הונגריה
קטגוריה:יהודיות שוודיות
קטגוריה:ציירות יהודיות
קטגוריה:ציירים יהודים שוודים
קטגוריה:מאיירות
קטגוריה:קישקונפלג'האזה: אישים
קטגוריה:ילידות 1929
קטגוריה:שוודים שנולדו ב-1929
קטגוריה:נפטרות ב-2008
קטגוריה:שוודים שנפטרו ב-2008
You Got Me

"**You Got Me**" הוא שיר של להקת ההיפ הופ "דה רוטס", בהשתתפותה של הזמרת אריקה באדו (ששרה את הפזמון) ושל איב, שהייתה ידועה אז בשם Eve of Destruction, אשר שרה ראפ בבית השני, אך אינה מופיעה בקליפ. הרצועה יצאה כסינגל מתוך אלבום האולפן הרביעי של הלהקה, Things Fall Apart (1999).

"You Got Me" נכתב על ידי המוזיקאית ג'יל סקוט, שהקליטה שירה לפזמון ולגשר של השיר. החלק שלה הוקלט לאחר מכן על ידי באדו בהתעקשות MCA Records, שרצו שיתוף פעולה בעל פרופיל גבוה יותר לסינגל הראשי של האלבום (באותה תקופה, סקוט הייתה יחסית לא ידועה מחוץ לפילדלפיה). כאשר הקבוצה יצאה לאחר מכן לסיבוב הופעות, הצטרפה אליהם סקוט במהלך ביצוע השיר. הגרסה המקורית יצאה מאוחר יותר באוסף "Home Grown! The Beginners Guide to Understanding the Roots, Volume One".

השיר זיכה את דה רוטס ובאדו ב"פרס גראמי עבור ביצוע הראפ הטוב ביותר של צמד/להקה" בשנת 2000.

## קליפ
את הקליפ של "You Got Me" ביים צ'ארלס סטון השלישי והוא מציג הופעת אורח של הראפר והשחקן קומון.

## רשימת השמעה
# "You Got Me"
# "Adrenaline!"
# "New Year's @ Jay Dee's"
# You Got Me" (Me Tienes Remix)"

## מיקומי שיא

## קישורים חיצוניים

## הערות שוליים

קטגוריה:שירים שנכתבו על ידי סקוט סטורץ'
קטגוריה:שירי אריקה באדו
I Want It All

"**I Want It All**" (בעברית: "**אני רוצה את הכל**") הוא שיר של להקת הרוק הבריטית קווין, מתוך האלבום *[[The Miracle]]* משנת 1989. הוא נכתב על ידי גיטריסט הלהקה בריאן מיי, והופק על ידי דייוויד ריצ'רדס. הוא יצא כסינגל הראשון מהאלבום ב-2 במאי 1989. השיר הגיע למקום השלישי במצעדי הסינגלים של בריטניה, פינלנד, אירלנד, ניו זילנד וארצות הברית. בהולנד הגיע השיר למקום השני והגיע למקום הראשון ולעשירייה הראשונה באוסטרליה, בלגיה, גרמניה, נורווגיה ושווייץ. בהמשך השיר הפך לשיר מחאה נגד האפרטהייד בדרום אפריקה.

השיר בוצע בהופעה חיה לראשונה ב-20 באפריל 1992, שלוש שנים לאחר צאתו לאור, במהלך מופע המחווה לפרדי מרקיורי, בביצוע שלושת חברי קווין הנותרים, כאשר רוג'ר דלטריי שר כסולן וטוני איומי מנגן בגיטרה. פרדי מרקיורי עצמו מעולם לא ביצע את השיר בהופעה חיה, מכייון שהוא נפטר בנובמבר 1991 ממחלת האיידס בגיל 45, והופעתו האחרונה עם קווין הייתה ב-9 באוגוסט 1986. את השיר במקור ביצע פרדי מרקיורי, כשבריאן מיי שר כסולן נוסף.

## מיקומי שיא

## קישורים חיצוניים

קטגוריה:שירי קווין
קטגוריה:שירים שנכתבו על ידי בריאן מיי
קטגוריה:שירים באנגלית
קטגוריה:שירי מחאה
קטגוריה:שירי הארד רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
כרמן שרהי

**כרמן שרה גרסיה סאנץ** (בספרדית: **Carmen Sarahí**; 29 ביוני 1981) היא זמרת, שחקנית ודוגמנית מקסיקנית.

## קריירה
כרמן סאנאי נולדה בנואבו לארדו, טמאוליפס, מקסיקו. היא בוגרת המרכז לחינוך לאמנויות טלוויסה. השתתפה באופרות סבון כמו רובי, רבלדה, מוג'ר דה מדרה, פלאברה דה מוג'ר, ני קונטיגו ני חטא טי, אל ג'ורמנטו (טלמונדו), ותוכניות טלוויזיה, כגון SOS: סקס וסודות אחרים, קומו דיצ'ו, לה רוזה דה גואדלופה ו-עשרות שנים, שם הייתה חלק מהקבוצה המוזיקלית Decadance. היא הייתה חלק מקבוצת גוזמן בתוכנית לה ווז (מקסיקו) בה השתתף בעונה השלישית, והגיע לנוקאאוטים שם הובס על ידי קרולינה רוס.

סאמרי הקליט קולות לסרטים ולקריקטורות. היצירה הידועה ביותר - בסרטי אנימציה דיסני, שם היא דיבבה את אלזה בסרט "לשבור את הקרח". היא ביצעה את הגרסה הספרדית הלטינית של השיר "Let It Go" (ליברה סויה) מתוך הסרט "לשבור את הקרח" ושל השיר "אל הלא נודע" (Mucho más allá) מהסרט "לשבור את הקרח 2".

ב-9 בפברואר 2020 נקראה כרמן סאנאי להצטרף לאדינה מנזל, אורורה ועוד שמונה מהדובבים הבינלאומיים של אלזה כדי לבצע את השיר "אל הלא נודע" במהלך טקס פרסי האוסקר ה-92. כל מבצע בינלאומי שר שורה אחת של השיר בשפה אחרת: מריה לוסיה הייברג רוזנברג בדנית, וילמיין ורקייק בגרמנית, טאקאקו מטסו ביפנית, כרמן סאראי בספרדית אמריקה הלטינית, ליסה סטוקה בנורווגית, קאסיה לאסקה בפולנית, אנה בוטולינה ברוסית, גיזלה בספרדית אירופית וגאם וויצ'יאני בתאילנדית. ב-4 בינואר 2018 *"Never Enough"*. קונצרט בשנת 2018 בתל אביב, ישראל.

## קישורים חיצוניים

קטגוריה:שחקניות קולנוע וטלוויזיה מקסיקניות
קטגוריה:זמרות מקסיקניות
קטגוריה:זמרות פופ מקסיקניות
קטגוריה:דוגמניות מקסיקניות
קטגוריה:ילידות 1981
מגדל השעון (שטיפ)

**מגדל השעון** (במקדונית: **Саат-кулата**) הוא מגדל שעון ואנדרטה תרבותית שנמצא בשטיפ, מקדוניה הצפונית.

המגדל נבנה כמגדל שמירה, שהותאם מאוחר יותר למגדל שעון.

בקרב אזרחי העיר שטיפ, המגדל ידוע בכינוי **בגובה קולה** (במקדונית: **Бегова кула**).

## היסטוריה
[ימין|ממוזער| גלויה ישנה של העיר [שטיפ, עליה ניתן לראות את השוק ואת שעון העיר]]
המגדל נבנה ב-1650 כמגדל שמירה על ידי ביי טורקי אנונימי, שהתגורר בעיר שטיפ. מטרת המגדל היה להגן את משפחתו של הביי הטורקי בתקופות לא טובות. במגדל היו מרפסת ומחסן של רובים. מאוחר יותר, הותקן שעון על גבי הבניין.

חלק מהמגדל נהרס ב-1934, אם כי אין סיבה רשמית להרס.

המגדל לא עבר שום שיפוצים או שחזורים, למעט אמצעי הגנה קלים. היו מספר ניסיונות לשפץ את המגדל, והיו גם גיוסי כספים מאזרחי העיר. עם זאת, ניסיונות אלו לא צלחו בשל התנגדות של האזרחים הגרים בבתי המגורים הקרובים למגדל.

נכון ל-2021, מגדל השעון אינו נגיש לאזרחים ואין לו תאורה מתאימה. מנגנון השעון עצמו לא עובד כבר כמה שנים. המגדל זקוק לשחזור באמצעות חיזוק הקמתו.

הפרויקט מ-2007 תכנן התקנת 10 טון פלדה ולהפוך את מגדל השעון לחלל תצוגה, כמו כן פתיחת חנות מזכרות צמוד למגדל. במקביל, תכנן הפרויקט להגדיל את גובה המגדל ב-12 מטר, כלומר לגובה של כ-30 מטר, ותוכנן להתקין שלושה שעונים גדולים. פרויקט זה לא צלח.

## קישורים חיצוניים

## הערות שוליים

קטגוריה:מקדוניה הצפונית: מבנים
יוון באירוויזיון 2021

**[[יוון באירוויזיון|יוון]] השתתפה ב[[אירוויזיון 2021]]** עם השיר "Last Dance", שבוצע על ידי הזמרת היוונייה סטפניה ליבראקאקיס.

## לפני האירוויזיון
ב-3 בפברואר 2020 נודע כי סטפניה תייצג את יוון באירוויזיון 2020. לאחר ביטול התחרות עקב מגפת הקורונה, רשות השידור היוונית החליטה לתת הזדמנות נוספת לסטפניה לייצג את יוון בתחרות. ב-7 בינואר 2021, נחשף שם השיר, "Last Dance", וב-10 במרץ 2021, הוא יצא לאור.

## באירוויזיון
ב-17 בנובמבר 2020, הוכרז כי יוון תופיע במחצית הראשונה של חצי הגמר השני של התחרות.

המנהל האומנתי של המשלחת היוונית הוא פוקאס אוונג'לינוס. סטפניה תופיעה באירוויזיון עם הרקדנים ג'ורג' פפאדופלוס, ניקוס קוקאקיס, מרקוס ג'יאקומולו וקוסטאס פבלופולוס. מריה קוז'קו וג'ורגוס קפוצ'ידיס יפרשנו את כל מופעי אירוויזיון 2021 בטלוויזיה היוונית.

ב-20 במאי 2021, סטפניה ביצעה את השיר בחצי הגמר השני של התחרות, והגיעה למקום השישי עם 184 נקודות. ב-22 במאי, בגמר התחרות, הגיעה סטפניה למקום העשירי עם 170 נקודות.

## קישורים חיצוניים

## הערות שוליים

קטגוריה:יוון באירוויזיון
קטגוריה:מדינות באירוויזיון 2021
מנהרת אחמד חמדי

**מנהרת אחמד חמדי** (בערבית: **نفق الشهيد أحمد حمدي**) היא מנהרה לכלי רכב, הנמצאת מתחת לתעלת סואץ ומחברת את חצי האי סיני לעיר סואץ. אורך המנהרה הוא 1.64 קילומטר. המנהרה נקראת על שם אחמד חמדי , מהנדס מצרי וגנרל שנהרג באחד מקרבות מלחמת יום הכיפורים.

המנהרה הייתה חלק מפרויקט משמעותי לפיתוח האזורים המקיפים את תעלת סואץ בפרט, ולפיתוח חצי האי סיני בכלל. פרויקטים נוספים ודומים, כגון גשר תעלת סואץ, גשר פירדאן ובניית מעבר קו החשמל העליון של תעלת סואץ נועדו אף הם לפתח וליישב את המקום.

## היסטוריה
המנהרה נפתחה בנובמבר 1981. ב-1992 העניקת ממשלת יפן סיוע לפרויקט במסגרתו שופצה המנהרה, לאחר שאותרו נזילות מים באחת מהמנהרות.
## קישורים חיצוניים

## הערות שוליים

קטגוריה:תעלת סואץ
קטגוריה:מנהרות כביש
קטגוריה:מצרים: מבני תחבורה
אמיר אביגדור

**אמיר אביגדור** (נולד ב-29 בינואר 1970) הוא כדורגלן עבר ישראלי, ששיחק בעמדת הקשר ההתקפי והחלוץ. אביגדור מזוהה בעיקר עם קבוצת הפועל באר שבע, בה שיחק רוב הקריירה שלו.

## קריירה
אביגדור נולד וגדל בעיר באר שבע, שם בילדותו החל לשחק במחלקת הנוער של הפועל באר שבע, והצליח להתבלט בקבוצת הנערים והנוער בתור חלוץ וקשר התקפי. ב-13 במאי 1989, בגיל 19, ערך אביגדור את הופעת הבכורה בקבוצה הבוגרת של הפועל באר שבע, ואף הבקיע את שער הבכורה בהופעת הבכורה שנתנה ניצחון לקבוצה נגד שמשון תל אביב בליגה הלאומית. עם הזמן הפך אביגדור לשחקן משמעותי בהרכב הקבוצה. ב-1992 עבר בפעם הראשונה מחוץ לב"ש וחתם בקבוצת הפועל חיפה שם לא הרבה לשחק. בהמשך חזר לבאר שבע, ובעונת 1996/1997 שיחק עבור הזהובים שחורים וחתם בבני יהודה תל אביב לעונה אחת, אך גם שם לא הצליח להתבלט וחזר שוב לבאר שבע. לאחר מכן שיחק בהפועל צפרירים חולון ובהפועל נצרת עילית. בהמשך ירד אביגדור לשחק בליגות הנמוכות במכבי אשקלון ובבית"ר אברהם באר שבע, לאחר מכן פרש מכדורגל.

לאחר הפרישה הפך אביגדור למאמן כדורגל ואימן את הנוער של הפועל באר שבע. ב-2012 עזב אביגדור את הארץ והשתקע בארצות הברית בפיניקס, אריזונה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני הפועל חיפה
קטגוריה:כדורגלני בני יהודה תל אביב
קטגוריה:כדורגלני צפרירים חולון
קטגוריה:כדורגלני הפועל נוף הגליל
קטגוריה:כדורגלני מכבי אשקלון
קטגוריה:כדורגלני בית"ר באר שבע
קטגוריה:מאמני כדורגל ישראלים
קטגוריה:מהגרים מישראל לארצות הברית
קטגוריה:ישראלים שנולדו ב-1970
ארמין רוטמן

**ארמין רוטמן** (בהונגרית: **Rothman Ármin**; ז'בינצה, 30 באוקטובר 1860 – בודפשט, 19 ביולי 1932) היה רופא שיניים יהודי-הונגרי, פרופסור באוניברסיטה.

## ביוגרפיה
ארמין רוטמן נולד במשפחה יהודית כבנם של אלעזר רוטמן, סוחר ושל פפי שוורץ. בשנת 1883 סיים תואר דוקטור לרפואה באוניברסיטת בודפשט (כיום שמה אוניברסיטת אטווש לוראנד). מספטמבר 1884 עבד כעוזר פרופסור (junior assistant professor) במשך שלוש שנים, ואז למד רפואת שיניים במכון יוז'ף ארקבי (מקודם: אַרנשטיין). בשנת 1891 הוסמך כמרצה בכיר בתחום פתולוגיית וריפוי השיניים. בין השנים 1887–1932 הוא היה הרופא הראשי של הפוליקליניקה של בודפשט. הוא היה חלוץ היסטולוגיית השיניים ההונגרית, ועסק בעיקר בהיסטופתולוגיה של דלקות כרוניות ומוך השן.

קברו נמצא בבית הקברות היהודי ברחוב קוזמה בבודפשט.

## חייו הפרטיים
אשתו הייתה אולגה הלר, בתם של הסוחר ארמין הלר ושל יוהנה זילברברג, אותה נשא לאישה ב-20 באוגוסט 1890 בבודפשט. ילדיהם:
* קלרה רוטמן (1892–1944). בעלה היה ד"ר פאל בק (1884–1969) מהנדס מכונות.
* אישטוואן רוטמן (1894–1963) היה רופא עור. אשתו, אירן מנהיים (1895–?), הייתה רופאה.
* קטלין רוטמן (1896–1913)
* אנה רוטמן (1901–?). בעלה ד"ר אלק פלדי (1895–?) היה רופא שיניים.

## עבודותיו העיקריות
* על גרעיני השרירים. בודפשט, 1885. (עבודות גמר בתחום מדעי הטבע XV. 14. מאמרים מהמכון לפיזיולוגיה של האוניברסיטה ההונגרית המלכותית השנייה, שהוצגו על ידי ינה ינדרשיק יחד עם עבודתו של אימרה נאג')
* Patho-Histologie der Zahnpulpa und Wurzelhaut (שטוטגרט, 1889)
* מדריך ההצלה הרפואית. פורסם על ידי מערכת של מגזין של איגוד האמבולנסים בהונגריה (בודפשט, 1891, עם אחרים)

## לקריאה נוספת
* גרגיי אנדראש: לקסיקון של רופאים יהודים הונגרים מפורסמים. בודפשט, מכבי, 2001.
* לקסיקון ביוגרפי הונגרי I-II . עורך ראשי. אגנש קניירש. בודפשט, 1967–1969.
* לקסיקון יהודי הונגרי. עורך. פטר טויווארי. בודפשט, 1929. עמ' 755. גישה מקוונת
* יוזף סיניאי: חייהם ויצירותיהם של סופרים הונגרים. בודפשט, 1891–1914. ויקטור הורניאנסקי גישה מקוונת

## קישורים חיצוניים

* 

## הערות שוליים

קטגוריה:רופאים יהודים הונגרים
קטגוריה:רופאי שיניים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1860
קטגוריה:הונגרים שנפטרו ב-1932
רבי אלתר

**אַלְתֶּר צְבִי אַרְיֵה יַכְנֶס** (מוכר בשם הבמה "**רבי אלתר**"; י' בשבט ה'תש"ח, 21 בינואר 1948 – כ"ד בשבט ה'תשפ"ד, 2 בפברואר 2024), היה מוזיקאי, כוכב ילדים ומלמד חרדי ישראלי.

## ביוגרפיה
נולד בארצות הברית. למד בישיבת חפץ חיים בקווינס, לאחר מכן עלה לישראל והתגורר בירושלים. שימש כמלמד בתלמוד תורה כנסת יהודה ובתלמוד תורה המסורה, שם החל לחבר שירים כדי להעביר באמצעותם חומר לימודי.

כשנוצר ביקוש להקלטות השירים, הוציא קלטת שמע עם שיריו, באמצעות חברת גל פז. האלבום הראשון שהוציא נקרא 'רבי אלתר עם פרחי פורים', ומאז הוא התפרסם בשם זה.

במשך השנים הוציא לאור עשרות אלבומים בעברית ובאנגלית עם שירים לחגי ישראל ומועדיו ועוד.

בשיריו השתמש יכנס בלחנים ידועים של יוצרים אחרים. בין שיריו המפורסמים: 'פרעה בפיג'מה', 'משיב הרוח' ו'אש אש אש'.

בחלק מהעשור השני של המאה ה-21 התגורר במיאמי שם לימד ב'אקדמיה היהודית' ילדי חוזרים בתשובה.

באותו העשור החל להוציא גם סרטים לילדים, בסדרה שבה יצאו הסרטים: פסח עם ר' אלתר וילדים, ושמחת בחגך על סוכות. וכן (בפורמט אחר): פורים עם ר' אלתר, וליל הסדר עם ר' אלתר.

נפטר בליל שבת, אור לכ"ד בשבט ה'תשפ"ד (2 בפברואר 2024), לאחר אשפוז ממושך.

## דיסקוגרפיה
### עברית
# **אהבת חסד**
# **בואו נתפלל**
# **גלגל השנה**
# **רבי אלתר והמיליונרים**
# **רבי אלתר ופרחי פורים**
# **חומש בראשית עם רבי אלתר**
# **רבי אלתר חנוכה**
# **לכה דודי עם רבי אלתר**
# **לשנה טובה**
# **מבוקר עד ערב**
# **רבי אלתר סוכות**
# **רבי אלתר פסח**
# **שמחה לארצך**
# **סבא ספר לי** (7 חלקים)
# **מתיקות התורה**

### אנגלית
# **Ring Around The Year**
# **And The Millionaires**
# **Chanukah**
# **C'omn Let's Daven**
# **L'Shana Tova**
# **Pesach**
# **Shabbos - Lecha Dodi**
# **Sing Around The Day**
# **Succos**

### סרטי צפייה
# **פסח עם רבי אלתר והילדים**
# **ושמחת בחגך - סוכות**

## קישורים חיצוניים

* יכנס, אלתר באתר הספרייה הלאומית
* צפו: משתה פורים עם רבי אלתר, באתר רדיו קול חי
* רבי אלתר, באתר גל פז 
* חלק מאלבומי רבי אלתר, באתר קול הלשון
* ליל הסדר עם רבי אלתר: הילדים שלכם לא יפסיקו לצפות, באתר הידברות

## הערות שוליים

קטגוריה:זמרים חסידיים ישראלים
קטגוריה:זמרים חסידיים
קטגוריה:ישראלים ילידי ארצות הברית
קטגוריה:זמרי ילדים ישראלים
קטגוריה:סגל תלמוד תורה המסורה
קטגוריה:ישראלים שנולדו ב-1948
קטגוריה:ישראלים שנפטרו ב-2024
קטגוריה:מלמדים
יהלי סוקולובסקי

**יהלי סוקולובסקי** (נולד ב-21 בספטמבר 2006) הוא שחמטאי ישראלי בדרגת רב-אמן, אלוף ישראל בשחמט לשנת 2026, וחבר נבחרת ישראל בשחמט.

נכון למאי 2025, סוקולובסקי הוא רב-האמן הצעיר ביותר בישראל ומדורג במקום ה-10 הכללי בישראל, ובמקום ה-27 בעולם עד גיל 20, לפי מד כושר.

## ביוגרפיה

סוקולובסקי נולד בקריית אונו, בה הוא גדל ומתגורר עד היום, לאילנית ורן סוקולובסקי, ילידי ישראל, בעלי משרד רואי חשבון. ליהלי אחות גדולה.

החל לשחק שחמט בגיל 5 במועדון קריית אונו בהדרכתה של אירנה לן ובהמשך התאמן אצל אמן בינלאומי איליה בוטויניק.

מאמניו : אמן בינלאומי עידו בן-ארצי  ורבי אמנים ניצן שטיינברג, אורי קובו ואלון גרינפלד .

באפריל 2021 התחרה בפרויקט Julius Baer Challenger Chess Tour יחד עם שחקני הנוער המובילים בעולם.

סוקולובסקי הוא שחקן מועדון ראשון לציון ומייצג את המועדון בליגה הלאומית.

## הישגים בולטים
* 2016 – זכה במקום הראשון באליפות ישראל עד גיל 10 שהתקיימה בכפר סבא, לאחר שצבר 7.5 נקודות מ-9 אפשריות.
* 2018 – זכה במקום הראשון באליפות ישראל עד גיל 12, שנערכה בכפר הירוק ברמת השרון, לאחר שצבר 8.5 נקודות מ-9 אפשריות.
* 2018 – שיחק בלוח הראשון של נבחרת ישראל עד גיל 12, שסיימה במקום הראשון באליפות אירופה שהתקיימה בגרמניה.
* 2019 – סיים במקום השביעי באליפות אירופה עד גיל 14, שנערכה בסלובקיה (כאשר דירוגו ההתחלתי בתחרות היה 31), לאחר שצבר 7 נקודות מ-9 אפשריות (2019).
* 2021 – סיים במקום ה-16 באליפות ישראל הפתוחה שנערכה בחיפה, לאחר שצבר 4.5 נקודות מ-9 אפשריות..
* 2021 – בגיל 14.5 זכה במקום הראשון באליפות ישראל עד גיל 16 שהתקיימה בכפר הירוק, לאחר שצבר 6.5 נקודות מ-9 אפשריות.
* 2024 - זכה במקום הראשון בתחרות האביב המסורתית בבודפשט, הונגריה.
* 2024 - זכה במקום הראשון בתחרות הפתוחה שנערכה באלובריגט, ספרד.
* 2026 - זכה במקום הראשון באליפות ישראל הפתוחה שנערכה בינואר, בעכו.

## קבלת דרגות בינלאומיות
* 2020 – אמן פיד"ה
* 2022 – אמן-בינלאומי
* 2024 - רב-אמן

## מבחר תחרויות בהן השתתף
* אליפות ישראל בשחמט: 2022, 2025

## קישורים חיצוניים

## הערות שוליים

קטגוריה:קריית אונו: אישים
קטגוריה:רבי-אמנים ישראלים
קטגוריה:אלופי ישראל לנוער בשחמט
קטגוריה:שחמטאי נוער ישראלים
קטגוריה:חברי נבחרת ישראל בשחמט
קטגוריה:ישראלים שנולדו ב-2006
טק מהינדרה

**טק מהינדרה** היא חברה רב לאומית שבסיסה בהודו, המספקת שירותי טכנולוגיית מידע ומיקור חוץ של תהליכים עסקיים (BPO). טק מהינדרה היא חברת בת של קבוצת מהינדרה, מטה החברה נמצא בפונה ומשרדה הרשום במומבאי. נכון לאפריל 2020, מחזור המכירות השנתי של החברה הוא 5.3 מיליארד דולר, והיא מעסיקה 125,236 עובדים ב-90 מדינות.
## היסטוריה
החברה הוקמה בשם Mahindra British Telecom כמיזם משותף של חברת "מהינדרה ומהינדרה" וחברת בריטיש טלקום, כחברת מיקור חוץ לשירותי טכנולוגיית מידע. תחילה עבדה בעיקר עבור חברת בריטיש טלקום, שהחזיקה 30% מהמניות. "מהינדרה ומהינדרה" עצמה היא יצרנית כלי רכב בבעלות "קבוצת מהינדרה" שהיא קונגלומרט שנוסד על ידי יגדיש צ'נדרה מהינדרה ואחיו קאילש צ'נדרה מהינדרה בשנת 1945.

במהלך שנות ה-90 גדלה החברה במהירות באמצעות אספקת שירותי טכנולוגיית מידע לחברות תקשורת באירופה וארצות הברית. בהמשך נכנסה גם לתעשיית הפיננסים, וענפי תעשייה נוספים.

בשנת 2009 רכשה את חברת "סאטיאם" (Satyam Computer Services) חברת הודית מתחרה, שנקלעה לקשיים בעקבות חשיפת ההונאה בחברה. תחילה המשיכה חברת "סאטיאם" לפעול כחברה עצמאית, ובמרץ 2012 מוזגו החברות באופן מלא. בדצמבר 2012 מכרה חברת בריטיש טלקום את יתרת החזקתה בחברה. בינואר 2013 שונה שם החברה ל"טק מהינדרה".

## פעילות בישראל
בדצמבר 2014, רכשה טק מהינדרה את חברת לידקום הישראלית תמורת 240 מיליון דולר. לידקום הוקמה ב-1982 על ידי האחים משה ואלי שושן והאחים גדי ודב סלוק, כחברת בת של קבוצת אלגדקום בה היו בעלי השליטה. החברה עסקה בתכנון, הקמה ותחזוקה של רשתות תקשורת, סלולריות וקוויות. בין לקוחותיה היו מפעילות סלולר דוגמת קבוצת וודאפון, ויצרניות ציוד דוגמת נוקיה וסימנס. החברה צמחה במהירות לאחר שזכתה במספר פרויקטים גדולים להקמת רשתות תקשורת באפריקה ובהודו. באפריל 2005 הונפקה בבורסת AIM, בורסת משנה של הבורסה לניירות ערך בלונדון, וגייסה 22.6 מיליון דולר לפי שווי שוק של 58 מיליון. במרץ 2006 מכרה קבוצת אלגדקום את מלוא אחזקתה בחברה (42%) תמורת 53 מיליון דולר, כששוויה באותה עת היה 127 מיליון דולר. בסוף 2009 הייתה החברה על סף פשיטת רגל, עקב קשיי נזילות. לאחר תוכנית הבראה עסקי החברה התאוששו, היא נרכשה על ידי חברת התקשורת האמריקאית LCC, וכעבור מספר חודשים על ידי טק מהינדרה.

באפריל 2015, חתמה טק מהינדרה על הסכם עם חברת קומברס, שבמסגרתו עברו העובדים המועסקים במחלקת השירותים הדיגיטליים העסקיים של קומברס, 600 בסך הכל, לטק מהינדרה. מתוכם, 400 בישראל והיתר בארצות הברית.

בפברואר 2018, הודיעה החברה על הקמת מרכז פיתוח בישראל לטכנולוגיה פיננסית. באוקטובר 2018, חתמה על הסכם לשיתוף פעולה עם התעשייה האווירית לישראל בתחום אבטחת המידע.

ביולי 2019, הודיע החברה כי זכתה בפרויקט בשווי מאות מיליוני שקלים, להחלפת כל מערכת המחשוב של בנק אגוד לישראל. בספטמבר 2019, זכתה בפרויקט להקמת מערכת שוק ההון, למסחר בניירות ערך ונגזרים עבור בנק מזרחי טפחות.

## קישורים חיצוניים
* 

* 

## הערות שוליים

קטגוריה:חברות תוכנה
קטגוריה:חברות הודיות
קטגוריה:תאגידים רב-לאומיים
קטגוריה:הודו: תעשייה
קטגוריה:חברות תקשורת אסיתיות
פולקטרוניקה

**פולקטרוניקה** (באנגלית: **Folktronica**; מוכרת כ**אלקטרו-פולק**) היא סוגה מוזיקלית המורכבת מאלמנטים שונים של מוזיקת פולק ואלקטרוניקה, ולרוב מאופיינת בשימושים בכלי נגינה אקוסטיים – במיוחד כלי מיתר – ובמקצבים של מוזיקת היפ הופ, מוזיקה אלקטרונית או מוזיקת דאנס, אם כי היא משתנה לעיתים קרובות, בהתאם לשיר או האלבום.

ב-*The Ashgate Research Companion to Popular Musicology* נמצא כי "פולקטרוניקה היא סוגה מוזיקלית המאופיינת בסוגות כמו דאנס, רוק או פולק אקוסטי".

## רקע
האלבום *Every Man and Woman Is a Star* מאת Ultramarine משנת 1991 תואר כאחד מבסיסי הסוגה המוזיקלית; הוא כלל צליל פסטורלי ושילב כלי נגינה מסורתיים כגון כינור ומפוחית עם אלמנטים של טכנו והאוס. בתחילת שנות האלפיים אמנים כמו פור טט, איסאן וגרוונהרסט תוארו כמוזיקאים שהמוזיקה שלה מאופיינת בסוגת הפולקטרוניקה.

על פי *The Sunday Times Culture's Encyclopedia of Modern Music*, אלבומים חיוניים שביססו את הסוגה המוזיקלית הזו הם *Pause* של פור טט (2001), *Mother's Daughter and Other Songs* של טאנג (2005), ו-*The Milk of Human Kindness* של קאריבו (2005). אלבום האולפן התשיעי של הזמרת-יוצרת האמריקאית מדונה, *[[American Life]]* (2003), הושפע באופן ניכר מהסוגה המוזיקלית הזו, והיה לאחד מאלבומי הפולקטרוניקה הראשונים שהגיעו למקום הראשון במצעד הבילבורד 200. בשנות ה-2010 פרצו אמני פולקטרוניקה כמו אלט ג'יי ובון איבר, תוך שאמנים מסורתיים יותר כמו סופיאן סטיבנס זכו להצלחה מסחרית וביקורות חיוביות גם כן.

בשנת 2020 יצא לאור אלבום האולפן השמיני של הזמרת-יוצרת האמריקאית טיילור סוויפט, *[[Folklore (אלבום של טיילור סוויפט)|Folklore]]*, שאופיין בסוגת הפולקטרוניקה. האלבום שבר מספר שיאים בשירותי הסטרימינג ונמכר בלמעלה מ-500,000 עותקים בשלושת ימי המכירות הראשונים, שיא לאלבום בשנת 2020. *Folklore* נמכר בעולם בלמעלה מ-1.3 מיליון עותקים במהלך היממה הראשונה לצאתו, והוא אחד האלבומים היחידים בהיסטוריה שזכו להישג זה. בשבוע הראשון לצאתו נמכר בלמעלה משני מיליון עותקים ברחבי העולם, ובכך נכלל ברשימת עשרת האלבומים הנמכרים ביותר בשבוע הראשון. בארצות הברית נמכר בלמעלה מ-846,000 עותקים בשבוע הראשון לצאתו (מעל לכל אלבום אחר בשנה זו) ובכך הגיע למקום הראשון במצעד בילבורד 200, והיה לאלבומה השביעי ברציפות של סוויפט שזכה להישג זה. הוא נחשב לפורץ דרך בסוגה הזו, שכן אלבומים שאופיינו בה ויצאו קודם לכן לא זכו להצלחה ולביקורות להן זכה *Folklore*.

## ראו גם
* פולק

## קישורים חיצוניים

## הערות שוליים

קטגוריה:פולק
טג'ן

**טג'ן** (בטורקמנית: **Tejen**; ברוסית: **Теджен**) היא עיר נווה מדבר במדבר קאראקום, במחוז אחאל שבדרום טורקמניסטן. העיר שוכנת לאורך הכביש המהיר M37 , כ-220 קילומטרים דרום-מזרחית לבירה אשגבאט הבירה וכ-60 קילומטרים מצפון לגבול עם איראן. על פי מפקד האוכלוסין האחרון משנת 2022, התגוררו בעיר 67,488 בני אדם. ממזרח לעיר נמצאת עיר נווה המדבר מרב.

בעיר נמצא מסגד צ'ארמן אהון, מלון טג'ן ומפעלי דשנים וטקסטיל רבים.

## היסטוריה
בשנת 1883 נכבשה העיר על ידי הגנרל קומארוב במהלך הכיבוש הרוסי של טורקסטן . בשנת 1916, כשהטורקמנים השתתפו במרד נגד הרוסים, טג'ן הייתה מוקד להתמרדות.

רישומים היסטוריים מצביעים על כך שהנמר הכספי חי באזור זה.

## כלכלה
טג'ן ידועה בייצור המלונים שלה, מפעלי הדשנים והטקסטיל הרבים. היא ידועה גם בייצור הנרקוטיקה שלה, שהמקומיים מכנים "תה טג'ן".

## תחבורה
בעיר נמצאת תחנה הרכבת הטרנס-כספית, ובשנת 1996 נפתח קו חדש למשהד באיראן.

## דמוגרפיה

## קישורים חיצוניים
* 
* השוק בטג'ן הוצף בבוץ 

## הערות שוליים

קטגוריה:טורקמניסטן: ערים
לטביה באירוויזיון 2021

**[[לטביה באירוויזיון|לטביה]] השתתפה ב[[אירוויזיון 2021]]** עם השיר "The Moon Is Rising", שבוצע על ידי הזמרת הלטבית סמנטה טינה.

## לפני האירוויזיון
ב-8 בפברואר 2020, טינה זכתה בקדם הלטבי לאירוויזיון 2020 עם השיר "Still Breathing". לאחר ביטול התחרות עקב מגפת הקורונה, ב-16 במאי 2020, רשות השידור הלטבית אישרה כי טינה תייצג את לטביה גם באירוויזיון 2021.

## באירוויזיון
ב-20 במאי 2021, טינה ביצעה את השיר בחצי הגמר השני של התחרות וכשלה להעפיל לגמר, לאחר שהגיעה למקום ה-17 והאחרון עם 14 נקודות.

## הערות שוליים

קטגוריה:לטביה באירוויזיון
קטגוריה:מדינות באירוויזיון 2021
קטגוריה:2021 בלטביה
Different World

***Different World*** (בעברית: **עולם אחר**) הוא אלבום הבכורה של הדי ג'יי הנורווגי אלן ווקר. האלבום יצא לאור ב-14 בדצמבר 2018, בהוצאת חברות התקליטים "MER" ו"סוני מיוזיק אנטרטיינמנט".

## רקע
האלבום כולל שיתופי פעולה עם אמנים רבים דוגמת סטיב איוקי, נואה סיירוס וסופיה סומג'ו. ווקר אמר על האלבום כי "זו הרגשה נפלאה להצליח להוציא לאור את אלבום הבכורה שלי. איני יכול לחכות לביקורות ולתגובות עליו". לאחר הוצאת האלבום, הושק קמפיין למען קידומו, תחת ההאשטאג "". האלבום יצא לאור להעלאת המודעות בנושא ההתחממות הגלובלית.

## ביקורות
מגזין המוזיקה *Dancing Astronaut* תיאר את האלבום כ"אוסף שירים משובח, המבטא בצורה יוצאת דופן את ייחודו של ווקר כדי ג'יי". מגזין הבילבורד שיבח את האלבום גם כן ותיאר אותו כ"אלבום מחשמל ומרקיד".

## הצלחה מסחרית
עד שנת 2019, האלבום נמכר בכ-93,000 עותקים, בעוד שהסינגל המוביל שלו, "Faded", צבר כ-192,396,000 השמעות.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומי חברת סוני מיוזיק אנטרטיינמנט